**Patvirtintas Šeškinės bendruomenių sąjungos**

**Tarybos posėdyje Nr. T-01**

 **2016 m. gegužės 24 d, Vilniuje**

 **Šeškinės bendruomenių sąjungos**

 **Visuotinio narių susirinkimo reglamentas**

1. **Bendrosios nuostatos**
2. Šis reglamentas reglamentuoja Visuotinio narių susirinkimo šaukimo, organizavimo ir vedimo, klausimų nagrinėjimo ir sprendimų priėmimo Visuotiniame narių susirinkime bei kitas procedūras.
3. Šiame reglamente vartojami trumpiniai:
4. Šeškinės bendruomenių sąjunga – ŠBS;
5. Šeškinės bendruomenių sąjungos Visuotinis narių susirinkimas, turintis visas visuotinio narių susirinkimo teises – Visuotinis narių susirinkimas;
6. Šeškinės bendruomenių sąjungos pirmininkas – Pirmininkas;
7. Šeškinės bendruomenių sąjungos taryba – Taryba;
8. Šeškinės bendruomenių sąjungos pirmininko pavaduotojas – Pirmininko pavaduotojas;
9. Šeškinės bendruomenių sąjungos tarybos narys – Tarybos narys;
10. Šeškinės bendruomenių sąjungos revizorius – Revizorius;
11. Šeškinės bendruomenių sąjungos įstatai – Įstatai;
12. Šeškinės bendruomenių sąjungos biuras – Biuras.
13. Šį reglamentą 1/5 Narių, ne mažiau kaip 3 Tarybos narių, Pirmininko, Revizoriaus teikimu tvirtina ir/ar keičia Visuotinis narių susirinkimas Įstatų nustatyta tvarka.
14. **Visuotinio narių susirinkimo kompetencija**
15. Visuotinis narių susirinkimas – ŠBS organas, turintis visas visuotinio narių susirinkimo teises.
16. Visuotinis narių susirinkimas:
17. priima, keičia ir/ar pildo Įstatus;
18. renka ir atšaukia Pirmininką, du pirmininko pavaduotojus, Tarybos narius ir Revizorių;
19. priima sprendimą dėl ŠBS pertvarkymo ar pabaigos (reorganizavimo ar likvidavimo);
20. steigia, skiria (renka) ir atšaukia naujus ŠBS organus;
21. tvirtina ŠBS metinę finansinę atskaitomybę;
22. svarsto ir tvirtina Pirmininko ir Tarybos, Revizoriaus ataskaitas ir metinę veiklos ataskaitą;
23. nustato ŠBS veiklos kryptis ir tvirtina bei keičia ŠBS veiklos strategiją;
24. priima, keičia ir/ar pildo ŠBS vidaus teisės aktus;
25. nustato Tarbos narių skaičių;
26. priima sprendimą dėl kitų juridinių asmenų steigimo ir tapimo kitų juridinių asmenų nariu;
27. sprendžia klausimą dėl narystės mokesčio dydžio;
28. sprendžia kitus Visuotinio narių susirinkimo kompetencijos klausimus.
29. **Visuotinio narių susirinkimo šaukimas**
30. Eilinį Visuotinį narių susirinkimą šaukia Pirmininkas vieną kartą per metus – Tarybos nustatytu laiku (spalio mėnėsis).
31. Eilinio Visuotinio narių susirinkimo šaukimo ir dokumentų pateikimo terminai:
32. ne vėliau kaip prieš 30 dienų iki Visuotinio narių susirinkimo Pirmininkas privalo Nariams ir Revizoriui atsiųsdamas raštą paštu pranešti Visuotinio narių susirinkimo datą;
33. ne vėliau kaip prieš 10 dienų iki Visuotinio narių susirinkimo Pirmininkas privalo Nariams ir Revizoriui elektroniniu paštu pranešti Visuotinio narių susirinkimo vietą ir pateikti preliminarią Visuotinio narių susirinkimo darbotvarkę.
34. Neeilinį Visuotinį narių susirinkimą šaukia Pirmininkas ¼ Narių, Tarybos, Revizoriaus iniciatyva arba atsistatydinus Pirmininkui ir/ar ½ Tarybos narių.
35. Neeilinio Visuotinio narių susirinkimo šaukimo ir dokumentų pateikimo terminai:
36. ne vėliau kaip prieš 10 dienų iki neeilinio Visuotinio narių susirinkimo Pirmininkui, Tarybai, Nariams ir Revizoriui, Tarybai ar Pirmininkui atsiųsdami raštą paštu praneša neeilinio Visuotinio narių susirinkimo datą ir vietą, o iniciatoriai pateikia preliminarią darbotvarkę;
37. neeilinis Visuotinis narių susirinkimas šaukiamas ne anksčiau nei 30 dienų po eilinio Visuotinio narių susirinkimo.

3.6. Visuotinis narių susirinkimas laikomas teisėtas, kai jame dalyvauja daugiau kaip ½ Narių.

1. Jeigu Visuotiniame narių susirinkime nėra kvorumo, šaukiamas pakartotinis Visuotinis narių susirinkimas, kuris turi teisę priimti sprendimus neįvykusio Visuotinio narių susirinkimo darbotvarkės klausimais, nepriklausomai nuo to, kiek pakartotiniame Visuotiniame narių susirinkime dalyvavo Narių. Pakartotinis Visuotinis narių susirinkimas šaukiamas ne anksčiau kaip per 10 ir ne vėliau kaip per 30 dienų po neįvykusio Visuotinio narių susirinkimo.
2. Visuotinio narių susirinkimo data, vieta ir preliminari darbotvarkė nurodytais terminais taip pat skelbiami ŠBS interneto svetainėje.

**4. Dalyvavimas Visuotiniame narių susirinkime**

1. Visuotiniame narių susirinkime turi teisę dalyvauti:
2. Nariai arba jų atstovai.
3. valdymo organų nariai, kontrolės organo nariai, biuro darbuotojai;
4. asmenys, kandidatuojantys į ŠBS valdymo ir kontrolės organus;
5. kiti Pirmininko, Tarybos ar Revizoriaus pakviesti dalyvauti asmenys.
6. Rezoliucijų projektai ŠBS buveinės adresu turi būti pateikiami ne vėliau kaip likus 7 dienoms iki Visuotinio narių susirinkimo.
7. Nariai (juridiniai asmenys) ne vėliau kaip 7 dienos iki Visuotinio narių susirinkimo privalo ŠBS buveinės adresu pateikti atstovo delegavimo į Visuotinį narių susirinkimą raštą. Reikalavimai delegavimo raštui:
8. delegavimo rašte turi būti nurodyta deleguojamo asmens vardas, pavardė, einamos pareigos organizacijoje, gimimo data, elektroninio pašto ir gyvenamosios vietos adresai bei telefonas;
9. delegavimo raštas turi būti pasirašytas organizacijos vadovo ar jo įgalioto asmens pridedant

įgaliojimo kopiją ir patvirtintas organizacijos antspaudu;

1. **Visuotinio narių susirinkimo pradžia, dalyvių registracija, kiti procedūriniai klausimai**
2. Prieš Visuotinį narių susirinkimą rengiama dalyvių registracija. Jos metu dalyviams įteikiama Visuotinio narių susirinkimo medžiaga – Visuotinio narių susirinkimo darbotvarkės projektas, su sprendžiamais klausimais susiję ir kiti dokumentai.
3. Narių atstovams registracijos metu išduodami balsavimo biuleteniai. Vienam asmeniui gali būti išduodamas tik vienas balsavimo biuletenis.
4. Jeigu Narys (juridinis asmuo) iki Visuotinio narių susirinkimo pradžios nepateikė delegavimo rašto, balsavimo biuletenis gali būti išduotas tik organizacijos vadovui.
5. Pradedant Visuotinį narių susirinkimą giedamas Lietuvos Respublikos himnas.
6. Visuotinio narių susirinkimo pradžioje tvirtinama darbotvarkė, po to renkamas Visuotinio narių susirinkimo pirmininkas, sekretorius ir balsų skaičiavimo komisija. Balsų skaičiavimo komisijos narių skaičių nustato Visuotinis narių susirinkimas.
7. Visuotinį narių susirinkimą pradeda Pirmininkas. Jis pirmininkauja Visuotiniam narių susirinkimui, kol išrenkamas Visuotinio narių susirinkimo pirmininkas.
8. Visuotinį narių susirinkimą protokoluoja Visuotinio narių susirinkimo išrinktas sekretorius.
9. Visuotinio narių susirinkimo darbotvarkę tvirtina Visuotinis narių susirinkimas. Darbotvarkėje privalo būti nurodyti nagrinėjami klausimai, jų nagrinėjimo laikas, klausimus pristatantys asmenys.
10. Darbotvarkėje taip pat nurodoma, kuriais klausimais bus balsuojama ir kokia tvarka.
11. Papildomus klausimus darbotvarkei gali teikti Nariai tokia tvarka:
12. papildomi klausimai darbotvarkei turi būti teikiami Pirmininkui raštu iki darbotvarkės svarstymo pradžios;
13. atskiru Visuotinio narių susirinkimo sprendimu papildomi klausimai į darbotvarkę gali būti įtraukiami ir patvirtinus darbotvarkę, jau vykstant Visuotiniam narių susirinkimui;
14. teikiant siūlymą į darbotvarkę įtraukti papildomą klausimą, turi būti nurodomas klausimą teikiantis asmuo, atstovaujama organizacija, siūlomo įtraukti klausimo pavadinimas, trumpas jo pristatymas ir asmens, kuris pristatys šį klausimą, vardas ir pavardė. Jei siūloma priimti pareiškimus, rezoliucijas ir kitus dokumentus, turi būti pateikiami šių dokumentų projektai.
15. Kiekviename Visuotiniame narių susirinkime Pirmininkas teikia Pirmininko ir Tarybos ataskaitą. Pateikus veiklos ataskaitą, Visuotiniam narių susirinkimui teikiamas Revizoriaus veiklos ataskaitos įvertinimas. Pateikus ataskaitą bei jos įvertinimą, gali būti užduodami klausimai.
16. Ataskaitas tvirtina Visuotinis narių susirinkimas paprasta balsų dauguma.
17. Jeigu veiklos ataskaita nebuvo patvirtinta, Visuotiniam narių susirinkimui nusprendus papildyta ataskaita teikiama kitame Visuotiniame narių susirinkime.
18. **Balsų skaičiavimo komisija**
19. Visuotinio narių susirinkimo metu balsus skaičiuoja ir balsų mandatų teisėtą naudojimą užtikrina balsų

skaičiavimo komisija.

1. Kol neišrinkta balsų skaičiavimo komisija, balsus skaičiuoja Visuotinio narių susirinkimo pirmininkas.
2. Išrinkus balsų skaičiavimo komisiją, ši iš savo narių išsirenka balsų skaičiavimo komisijos pirmininką. Balsų skaičiavimo komisijos pirmininkas yra atsakingas už balsų skaičiavimo komisijos darbo organizavimą ir balsavimo rezultatų paskelbimą.
3. Balsų skaičiavimo komisijoje negali būti asmenys, kandidatuojantys į ŠBS Pirmininko postą, Tarybą, Revizorių.
4. Balsų skaičiavimo komisijai draudžiama paviešinti balsavimo rezultatus iki oficialaus jų paskelbimo.
5. **Balsavimas**
6. Balsavimo būdai:

8.1.1. balsuojama visais balsais;

8.1.2. balsuojama paprastu arba alternatyviu balsavimu;

8.1.3. balsuojama paprasta arba kvalifikuota balsų dauguma;

8.2. Balsavimas visais balsais:

8.2.1. Visais balsais balsuojama Įstatų numatytais atvejais:

8.2.1.1. Įstatų keitimas, pildymas, priėmimas;

8.2.1.2. ŠBS likvidavimo, reorganizavimo klausimas; 8.2.1.3. naujų Narių priėmimas ir pašalinimas;

8.2.1.4. šbs veiklos krypčių nustatymas ir ŠBS strategijos tvirtinimas.

8.2.2. Sprendžiant visus kitus klausimus balsuojama taip pat visais balsais.

8.3. Paprastas arba alternatyvus balsavimas:

1. balsuojant paprastu balsavimu, sprendimas laikomas priimtu, kai už sprendimą gauta daugiau balsų „už“ negu „prieš“ (susilaikę įtakos balsavimo rezultatams neturi), išskyrus balsavimus, reikalaujančius kvalifikuotos daugumos;
2. balsuojant alternatyviu balsavimu, priimtu laikomas pasiūlymas, surinkęs daugiausiai balsų iš visų pasiūlymų.

8.4. Balsavimas paprasta arba kvalifikuota balsų dauguma:

1. kvalifikuotos daugumos (⅔ visų balsų) reikalauja šio reglamento 8.2.1 punkte išdėstyti atvejai;
2. renkant Pirmininką, Tarybą, Revizorių, išrinktais laikomi tie kandidatai, kurie surinko daugiausia, bet ne mažiau kaip pusę visų Visuotinio narių susirinkimo balsų;
3. Visuotinio narių susirinkimo sprendimai dėl rezoliucijų projektų patvirtinimo laikomi priimtais, kai už juos gauta ne mažiau kaip ⅔ Visuotinio narių susirinkimo balsų daugumos.
4. visais kitais atvejais sprendimas laikomas priimtu, kai už sprendimą gauta daugiau balsų

“už” negu “prieš”.

1. **Nario mokesčio tvirtinimas**
2. Nario mokesčio dydį ir jo apskaičiavimo tvarką tvirtina Visuotinis narių susirinkimas.
3. Patvirtintas nario mokesčio dydis ir jo apskaičiavimo tvarka įsigalioja nuo kitų po Visuotinio narių susirinkimo, kurioje buvo patvirtinti, kalendorinių metų.
4. **Tarybos, Pirmininko ir Revizoriaus rinkimai**
5. Tarybos narius ir Pirmininką renka Visuotinis narių susirinkimas slaptu balsavimu 1 metams.
6. Revizorių renka Visuotinis narių susirinkimas slaptu balsavimu 1 metų kadencijai.
7. Kandidatas į Tarybos narius prieš 14 dienų iki Visuotinio narių susirinkimo Pirmininkui turi pateikti:

13.3.1. gyvenimo aprašymą;

1. ne mažiau kaip trijų Narių rekomendacijas.
2. Kandidatas į Pirmininkus prieš 14 dienų iki Visuotinio narių susirinkimo turi pateikti Tarybai:
3. gyvenimo aprašymą;
4. motyvaciją ir savo veiklos programą;
5. ne mažiau kaip trijų Narių rekomendacijas.
6. Kandidatai į Revizorių keliami Visuotinio narių susirinkimo metu.
7. Kandidatai į Tarybos narius, Revizorius, Pirmininkus, Pirmininko pavaduotojus Visuotiniame narių susirinkime kviečiami prisistatyti nurodant savo patirtį vietos bendruomenių veikloje, motyvaciją tapti Tarybos nariais, Revizoriumi ar Pirmininku bei savo veiklos ŠBS viziją. Po prisistatymo kandidatui gali būti užduodami klausimai. Jeigu yra poreikis ir galimybių, suteikiama laiko diskusijai.
8. Tarybos nariais, Revizoriumi tampa kandidatai, gavę daugiausiai balsų, bet ne mažiau kaip pusę visų balsavusių Narių balsų.
9. Papildomas balsavimas rengiamas šiais atvejais:
10. kai neišrenkamas reikiamas skaičius Tarybos ar Revizorius ir kai likusių neišrinktų kandidatų skaičius yra didesnis nei likusių neišrinktų Tarybos ar Revizoriaus vietų. Šiuo atveju renkami kandidatai į laisvas Tarybos vietas iš naujo balsuojant už kandidatus, neišrinktus per pirmą balsavimą. Papildomas balsavimas rengiamas ne daugiau nei du kartus – pirmo papildomo balsavimo metu išrenkami kandidatai, gavę daugiausiai balsų, bet ne mažiau kaip pusę visų balsavusių Narių balsų, antro papildomo balsavimo metu išrenkami kandidatai, gavę daugiausiai balsų, bet ne mažiau kaip 1/3 visų balsavusių Narių balsų;
11. kai keli kandidatai surenka vienodą skaičių balsų ir tai lemia, kuris kandidatas turi tapti Tarybos nariu, Revizoriumi. Šiuo atveju balsuojama tik už kandidatus, surinkusius vienodą skaičių balsų.
12. Per papildomą balsavimą neišrinkus Revizoriaus ar Tarybos narių, balsuojama dėl to, ar kartoti balsavimo procedūrą ir tęsti diskusijas.
13. Tarybos nariai ir Pirmininkas gali būti pašalinti iš pareigų dėl negalėjimo ar nesugebėjimo tinkamai atlikti savo funkcijas ⅔ Visuotiniame narių susirinkime dalyvaujančių balsų dauguma, iniciatyvą pareiškus 1/5 Narių, Pirmininkui, Tarybai ar Revizoriui. Renkant Tarybos narius vietoj pašalintų iš pareigų ar atsistatydinusių, taikomi tie patys procedūriniai reikalavimai kaip eiliniams rinkimams.

**14. Visuotinio narių susirinkimo protokolas**

1. Visuotinio narių susirinkimo protokolas kartu su jį lydinčiais dokumentais parengiamas ir pateikiamas nariams per 14 dienų po Visuotinio narių susirinkimo.
2. Visuotinio narių susirinkimo protokolas turi atitikti Civilinio Kodekso 2.90 straipsnio protokolams keliamus reikalavimus. Visuotinio narių susirikimo protokolą pasirašo Visuotinio narių susirinkimo pirmininkas ir Asamblėjos sekretorius.
3. Visuotinio narių susirinkimo protokolas kartu su priimtais dokumentais išsiunčiamas Visuotinio narių susirinkimo dalyviams, Nariams, Revizoriui bei skelbiamas ŠBS interneto svetainėje.

**15. Baigiamosios nuostatos**

1. Informacija teikiama Narių nurodytais adresais.
2. Šis reglamentas ir/ar jo pakeitimai įsigalioja kitą dieną po Tarybos posėdžio, kuriame buvo priimtas(-i).

Šeškinės bendruomenių sąjungos pirmininkas Olegas Beriozovas